laion/Wikipedia-Exotic huggingface dataset:
ამერიკის აღმოჩენა ქრისტეფორე კოლუმბის მიერ

ამერიკის აღმოჩენა ქრისტეფორე კოლუმბის მიერ — ესპანელი სიურეალისტი მხატვრის, სალვადორ დალის ნახატი, რომლის ხატვაც დაიწყო 1958 წელს და დაასრულა 1959 წელს. შესრულებულია ზეთის საღებავებით, ტილოზე. დღეს ნამუშევალი ინახება სალვადორ დალის მუზეუმში ქალაქ სანქტ-პეტერბურგში (ფლორიდა). ეს ნამუშევარი არის დალის თვალით დანახული ესპანეთის ამბიციური გამოხატულება. ის აერთიანებს ესპანეთის რელიგიას, ხელოვნებას და მითს ერთ მთლიანობაში. კოლუმბის ციკლის დროს ჰანტინგ ჰარფორდმა გამოისყიდა ნამუშევარი, რათა ის შეეწირა დალის მუზეუმის გალერეასთვის, რომელიც ნიუ-იორკის თანამედროვე ხელოვნების გალერეაში მდებარეობს. იმ დროს ზოგიერთი კატალონიელი ისტორიკოსი ამტკიცებდა, რომ კოლუმბი სინამდვილეში არა იტალიელი, არამედ კატალონიელი იყო. ეს ფაქტი აქტუალური იყო რადგანაც დალი ესპანეთის სწორედ ამ რეგიონიდან იყო. ეს ფერწერული ნამუშევარი ეძღვნება ქრისტეფორე კოლუმბის მიერ ახალი მსოფლიოს აღმოჩენას. მასში გადმოცემულია არა ისტორიული მხარე ამ მოვლენისა, არამედ მხატვრის ინდივიდუალური ხედვა ამ საკითხისადმი. კოლუმბი გამოსახულია არა როგორც შუახნის მეზღვაური, არამედ როგორც კლასიკურ კვართში შემოსილი ყმაწვილი ბიჭუნა, რაც ახალგაზრდა კონტინენტის, ამერიკის, სიმბოლოდ აქცია მხატვარმა. დალი იმ პერიოდში დაინტერესებული იყო კათოლიკური მისტიციზმით, ამიტომაც სიმბოლურად კოლუმბს ამერიკაში შეაქვს ჭეშმარიტი სარწმუნოება, ახალი მსოფლიოს კეთილდღებისთვისა და სიწმინდისთვის. გალა დალი არის მხატვრის ცოლი, რომელიც დალის მრავალ ნახატში ქალწულ მარიამს განასახიერებს. ამ ნამუშევარშიც სწორედ ის გამოიყენა ღვთისმშობლის ნატურად, რომელიც კოლუმბის მარჯვენა მხარესაა დახატული. ის გვევლინება წმინდანად და მიიჩნევა, რომ ამ ნახატის შესრულებისას ის იყო დალის მთავარი მუზა. დალიმ საკუთარი თავი ნახატის ფონზე დაჩოქილი ბერის სახით გამოსახა, რომელსაც ხელში უჭირავს ჯვარცმა. დალის რწმენა კოლუმბის კატალონიური წარმოშობის შესახებ ნახატში გადმოცემულია კატალონიის დროშის სახით. ნახატი შეიცავს ესპანელი მხატვრის დიეგო ველასკესის, რომელიც 300 წლით ადრე გარდაიცვალა, მაგრამ დალის ნახატებზე და მის ულვაშებზე დიდი გავლენა იქონია, ნამუშევრებზე სხვადასხვა ცნობას. დალი ნახატზე არსებულ ყველა ჯვარს მარჯვენა მხარეს ათავსებს და მათ შორის გამოსახავს ჯვარცმულ ქრისტეს. ეს კადრი ჰგავს ესპანელი მისტიკოსის სეინტ ჯონის ნახატს. ნამუშევრის ქვედა ცენტრში, სანაპიროზე, კოლუმბიდან რამდენიმე ნაბიჯით წინ გამოსახულია დახორკლილი ყავისფერი სფერო, რომელსაც ბეჭდის ფორმა აქვს. ნახატი დღესდღეობით განთავსებულია სალვადორ დალის მუზეუმში, რომელიც ფლორიდის ქალაქ სანქტ-პეტერბურგში მდებარეობს. ნამუშევარი რეინოლდ და ელეანორა მორსების პირადი კოლექციის ნაწილია. The Discovery of America by Christopher Columbus at the Salvador Dalí Museum ↑ https://www.salvador-dali.org/en/artwork/catalogue-raisonne-paintings/obra/743/christopher-columbus ↑ 2.0 2.1 (2004) Transnational America: Contours of Modern US Culture, გვ. 131. ISBN 8772899581.
ზონარკუდასებრნი

ზონარკუდასებრნი (ლათ. Cordylidae) — ხვლიკების ოჯახი. შეიცავს 4 გვარის 30-ზე მეტ სახეობას. სხეულის სიგრძე (უკუდოდ) 25 სმ აღწევს. ზურგის მხარე ჩვეულებრივად მუქი მურა ან მუქი ნარინჯისფერია. რგოლოვანი ან ძლიერ წიბოვანი ქერცლი კუდზე წარმოქმნის სწორ რგოლებს, საიდანაც მოდის ოჯახის სახელწოდებაც. ზოგიერთი გვარის წარმომადგენელს მოკლე სხეული და კარგად განვითარებული კიდურები აქვს, ზოგიერთს კი — წაგრძელებული სხეული და განუვითარებელი კიდურები. გავრცელებული არიან სამხრეთ და ტროპიკულ აფრიკაში. ბინადრობენ ძირითადად მთებში. უმრავლესობა კვერცხოხლადმშობია. იკვებებიან უხერხემლოებითა და წვრილი ხერხემლიანებით. ქართული საბჭოთა ენციკლოპედია, ტ. 4, თბ., 1979. — გვ. 530.
ზონკარი

ზონკარი — ერედვის მუნიციპალიტეტის სოფლების ზემო ზონკარისა და ქვემო ზონკარის ძველი სახელწოდება. ქართული საბჭოთა ენციკლოპედია, ტ. 4, თბ., 1979. — გვ. 531.
59 (რიცხვი)

ორმოცდაცხრამეტი — ორმოცდამეცხრამეტე ნატურალური რიცხვი. არის ორმოცდათვრამეტის მომდევნო და სამოცის წინამდგომი. აღინიშნება სიმბოლოთი 59. 59 არის კენტი და მარტივი რიცხვი. სიტყვა „ორმოცდაცხრამეტი“ რთული შედგენილობისაა და მისი პირვანდელი ვარიანტია ორი ოცი და ათ-ცხრა-მეტი (იგულისხმება ორმოცდაათზე ცხრა ერთეულით მეტი). Prime Curios! 59 from the Prime Pages
ზოო...

ზოო... (ბერძნ. zōon — ცხოველი, ცოცხალი არსება) — რთული სიტყვის ნაწილი. მიუთითებს ცხოველთა სამყაროსთან კავშირზე (მაგ. ზოოლოგია, ზოოგეოგრაფია). ქართული საბჭოთა ენციკლოპედია, ტ. 4, თბ., 1979. — გვ. 531.
ანა ლეშჩინსკა

ანა ლეშჩინსკა (პოლ. Anna leszczyńska, ლიეტ. Ana Leščinska; დ. 25 მაისი, 1699 – გ. 20 ივნისი, 1717) — პოლონეთისა და ლიტვის მეფე სტანისლავ ლეშჩინსკისა და მისი ცოლის, დედოფალ კატარინა ოპალინსკას პირველი ქალიშვილი. საფრანგეთის დედოფალ მარია ლეშჩინსკას უფროსი და. გარდაიცვალა თვრამეტი წლის ასაკში პნევმონიით, დევნილობაში. ანა დაიბადა 1699 წლის 25 მაისს პოლონეთში. იგი იყო პოლონელი დიდგვაროვნის, სტანისლავ ლეშჩინსკისა და მისი ცოლის, კატარინა ოპალინსკას პირველი ქალიშვილი. 1703 წელს შეეძინა უმცროსი და უკანასკნელი და, მარია ლეშჩინსკა. 1704 წელს მამამისი პოლონეთისა და ლიტვის მეფედ იქნა არჩეული, რითაც იგი პრინცესა გახდა. მას სახელი დიდი ბებიის, ანა იაბლონოვსკას პატივსაცემად დაარქვეს. ანა და მისი უმცროსი და, პრინცესა მარია დედის მეთვალყურეობის ქვეშ ბრწყინვალე განათლებას იღებდნენ. როგორც ჩანს ქალიშვილებს შორის სტანისლავს განსაკუთრებულად ანა, ხოლო კატარინას კი მარია უყვარდა. 1709 წელს სტანისლავი ტახტიდან ჩამოაგდეს და ოჯახთან ერთად შვედეთში გადასახლდა, სამი წლის შემდეგ კი საღვთო რომის იმპერიაში კერძოდ ცვაიბრიუკენში დასახლდა, სადაც დიდხანს ცხოვრობდნენ. სწორედ აქ, 1717 წლის 20 ივნისს, 18 წლის ასაკში პნევმონიით გარდაიცვალა ანა ლეშჩინსკა. იგი სიკვდილის წინ საშინლად იტანჯებოდა, რის გამოც ტკივილის შესამსუბუქებლად მამამისის ბრძანებით ექიმებმა ანას სიკვდილი დააჩქარეს. მისმა გარდაცვალებამ ლეშჩინსკების ოჯახი გაანადგურა. მისი გარდაცვალება განსაკუთრებულად სტანისლავმა განიცადა. მოგვიანებით მისი და ცოლად საფრანგეთის მეფე ლუი XV–ს გაჰყვა, რომელთანაც ათი შვილი შეეძინა, მეორე ქალიშვილს კი დის ხსოვნის პატივსაცემად ანა დაარქვა. Edmund Cieślak, Stanisław Leszczyński, pp. 45-46, Zakład Narodowy im. Ossolińskich, Warsaw 1994. Sarah Coffin, Bodo Hofstetter Portrait Miniatures in Enamel : The Gilbert Collection, p. 87, Philip Wilson, London 2000. André Rossinot, Emmanuel Haymann, Stanislas, le roi philosophe, p. 93, Michel Lafon, Paris 2004. Bożena Krzywobłocka, Wielkopolskie damy (Great Polish Ladies), p. 123, Krajowa Agencja Wydawnicza, Poznan 1986. Żychliński, Teodor (1882). Złota księga szlachty polskiéj: Rocznik IVty (in Polish). Jarosław Leitgeber. p. 1. Retrieved 1 August 2018.
MTV ევროპა

MTV ევროპა — ინგლისურენოვანი სატელევიზიო არხი. მაუწყებლობა დაიწყო 1987 წლის 1 აგვისტოს. 24 საათიანი ინგლისურენოვანი არხის სამიზნო მაყურებლები 16-დან 24 წლამდე მერყეობს. MTV ევროპა გადაიცემა სატელიტის, კაბელური ტელევიზიის და სხვა სახმელეთო გადაცემის გზით. MTV პიონერი მაუწყებელი გახდა ევროპაში, როდესაც თავისი მაუწყებლობა განაახლა და ციფრულად დაკომპრესირებული გადაცემა დანერგა 1995 წელს. ამჟამად, ის ევროპაში ყველა ციფრულ პლათფორმაზე მაუწყებლობს. MTV ევროპას მთლიანად ფლობს და ხელმძღვანელობს MTV Networks Europe. მისი სათავო ოფისი მდებარეობს კამდენში, ლონდონში. 2001 წელს, მას სახელი გადაერქვა და MTV European (MTV ევროპული) დაერქვა, ეს არხი მხოლოდ რამდენიმე ქვეყანაში მაუწყებლობს: ისლანდია, ირლანდია, ისრაელი, ბულგარეთი, საბერძნეთი, კვიპროსი და მალტა. ოფიციალური საიტი
სამოდიური ენები

სამოდიური ენები, სამოედური ენები — ურალურ ენათა ოჯახის ენები. სამოდიურ ენებზე ლაპარაკობს 34 ათასზე მეტი კაცი. სამოდიურ ენებში შედის ენური, ნენური, ნგანასანური, სელკუპური და ამჟამად თურქულში (იაკუტურში) გათქვეფილი ენები (კამასინური, მოტორული, კარაგასული და სხვა). სამოდიური ენები აგლოტინაციურია. მათი ფონეტიკური სტრუქტურა ძირითადად ერთნაირია: ხმოვანთა სისტემა განვითარებულია (15-25 ფონემა), სიტყვის დასაწყისში არ ხდება თანხმოვანთა შეჯგუფება. ფონეტიკური კანონზომიერებანი ერთი და იგივე ტიპისაა. გრამატიკული რიცხვი სამია: მხოლობითი, ორობითი და მრავლობითი. 4 ძირითადი (სახელობითი, ნათესაობითი, ბრალდებითი, მიცემითი) და 4 ლოკალური ბრუნვაა. ზმნაში გავრცელებულია ასპექტ-სახეობითი კატეგორია, რომელიც გამოხატავს მოქმედების ხანგრძლივობას, წამოწყებას, გამეორებას, ერთჯერობას. უღვლილება 3 ტიპისაა: სუბიექტური (გარდაუვალი), ობიექტური (გარდამავალი) და უკუქცევითი. სამოდიური ენები სინტაქსურადაც ძირითადად ერთნაირია. წინადადების წევრთა განლაგება მყარია: ქვემდებარე — დამატება — შემასმენელი. რთული წინადადებები სამოდიურ ენებში არ განვითარებულა. ბევრია თურქული, მონღოლური, რუსული ენებიდან ნასესხები ფორმები. დამწერლობა მარტო ნენურ ენას აქვს. ქართული საბჭოთა ენციკლოპედია, ტ. 6, თბ., 1983. — გვ. 444.
ბაბურის ბაღები

ბაბურის ბაღები (პუშტუ باغ بابر‎‎, სპარს. باغ بابر; მეორენაირად — ბაბურის ბაღი) — პარკის კომპლექსი ავღანეთში, განთავსებულია ქალაქ ქაბულთან. ატარებს, მისივე მფლობელის, ბაბურის, დიდ მოგოლთა იმპერიის დამაარსებლის სახელს. ბაბური გატაცებული იყო ბაღების გაშენებით. ბაბურის ბაღები ქვეყნის ერთ-ერთი ღირსშესანიშნაობაა. გამოირჩევა დარგვის სიზუსტის გათვლით; წარსულში ამ ბაღში მრავალი უნიკალური მცენარე იზრდებოდა, რომელიც მანამდე ამ ტერიტორიაზე არ არსებობდა. პატარა მეჩეთი შიგნით ბაღები 2010 წლის შემოდგომაზე ზამთრის 2006 ვიკისაწყობში არის გვერდი თემაზე: ბაბურის ბაღები Mughals Exhibition, Kabul 2013 Flickr-ზე In pictures: Kabul's Moghul garden Historical photos of the garden of Babur
ზუზუ ბეჟაშვილი

ზაზა (ზუზუ) ბეჟაშვილი (დ. 1 ივნისი, 1976 — გ. 17 აგვისტო, 2018, თბილისი) ― ქართველი კინოსა და თეატრის მსახიობი. ზუზუ ბეჟაშვილი დაიბადა თბილისში 1976 წლის 1 ივნისს, ვერაზე. ბავშვობიდან სურდა მომღერალი გამოსულიყო, საესტრადო სასწავლებელშიც სწავლობდა, თუმცა მოგვიანებით სამსახიობოზე ჩააბარა. პირველი მნიშვნელოვანი როლი მიიღო 2009 წელს, როდესაც ფილმში „გოგონა სლაიდიდან“, მთავარ როლი შეასრულა. 2012 წელს მსახიობს კვიპროსის მეექვსე საერთაშორისო კინოფესტივალზე, მამაკაცის როლის საუკეთესო შესრულებისთვის, ფესტივალის მთავარი პრიზი გადაეცა ფილმისთვის „განყოფილება“, რომელიც აზერბაიჯანელი რეჟისორის, ილგარ საფატის დადგმულია. ზუზუ ბეჟაშვილი 2012–2013 წლებში თამაშობდა პოპულარულ ქართულ სერიალში „ჩემი ცოლის დაქალები“, სადაც ფილმის ერთ-ერთი მთავარი პერსონაჟის, კატო კირვალიძის (ნინო გაჩეჩილაძე) პირველი ქმრის როლს ასრულებდა. როლმა მსახიობს პოპულარობა და ქართველი მაყურებლების სიყვარული მოუტანა. 2013 წელს ბეჟაშვილმა ერთ-ერთი მთავარი როლი შეასრულა უკრაინის, საქართველოს, სომხეთის და საფრანგეთის კინემატოგრაფისტთა ერთობლივი ფილმში „ფარაჯანოვი“. 2016 წელს ითამაშა ეპიზოდური როლი რეზო ესაძის ფილმში — „თვე, როგორც ერთი დღე“. ზუზუ ბეჟაშვილი პირველად ოფიციალურად დაქორწინდა 2018 წელს, მისი რჩეული თამარ ორაგველიძე იყო, რომელიც ერთ-ერთ წვეულებაზე გაიცნო. მსახიობმა უკანასკნელად ითამაშა ერეკლე ბადურაშვილის თურქულ-ქართულ ფილმში „ხიდი“, სადაც მას პარტნიორობას მსახიობები მურატ ილდირიმი, ნინი ბადურაშვილი, ზურა ყიფშიძე, ზურაბ ცინცქილაძე, ქრისტინე იმედაძე, გიორგი გურგულია და დათო დვალიშვილი უწევენ. ფილმი ორ სხვადასხვა ქვეყანაში დაბადებულ ძმაზე და საბჭოთა ტერორზე გვიამბობს, ბეჟაშვილმა სურათში „კაკებეშნიკის“ როლი შეასრულა, სურათი ეკრანებზე 2018 წლის ბოლოს გამოვა.. 17 აგვისტოს, ზუზუ ბეჟაშვილი, თბილისში, დოლიძის ქუჩაზე მდებარე, ერთ-ერთი საცხოვრებელი სახლის ლიფტში, გარდაცვლელი იპოვეს. 21 აგვისტოს მსახიობი მუხათგვერდის სასაფლაოზე, მამის გვერდით დაკრძალეს.. 2009: გოგონა სლაიდიდან (ზაზა) რეჟ. გიორგი აგლაძე 2010: „განყოფილება“ ( Sahä) (გარიბი) რეჟ. ილგარ საფატი 2012–2013: ჩემი ცოლის დაქალები (სერიალი) (ნიკა) რეჟისორები გიორგი ლიფონავა, თენგო მეგრელიშვილი, მიშა მშვილდაძე, ირაკლი საღინაძე 2013: ჩემი ცოლის დაქალის ქორწილი (ფილმი) (ნიკა) რეჟ. გიორგი ლოფონავა 2013: „რაც ამ ქვეყნად სიყვარული მეფობს“ (ტელეფილმი) 2013: „ფარაჯანოვი“ (დოკუმენტური ფილმი) რეჟისორები ოლენა ფეტისოვა, სერჟ ავედიკიანი 2018: „ხიდი“ ( Köprü) (კაგებეშნიკი) რეჟ. ერეკლე ბადურაშვილი 2012: კვიპროსის მეექვსე საერთაშორისო კინოფესტივალზე, „მამაკაცის როლის საუკეთესო შესრულებისთვის“, ფესტივალის მთავარი პრიზის „ოქროს აფროდიტე“ მფლობელი გახლდათ. ზუზუ ბეჟაშვილი კინოფილმების ინტერნეტ-მონაცემთა ბაზაში ზუზუ ბეჟაშვილი [დაარქივებული] — ეროვნული ფილმოგრაფია ზუზუ ბეჟაშვილი — КиноПоиск (რუსული) ↑ ზუზუ ბეჟაშვილი დაქორწინდა PrimeTime.Ge, 26-08-2018[მკვდარი ბმული] ↑ ზუზუ ბეჟაშვილი მუხათგვერდის სასაფლაოზე მამის გვერდით დაკრძალეს PrimeTime.Ge, 26-08-2018[მკვდარი ბმული]
ქეჩიქლი

სომხეთში მდებარე ქალაქის აღსანიშნავად, იხილეთ დიცმაირი ქეჩიქლი (აზერ. Keçikli) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. ქეჩიქლი GEOnet სახელების სერვერზე ↑ Zangilan district – Administrative district in the Republic of Azerbaijan.
ნესტან კვინიკაძე

ნესტან (ნენე) კვინიკაძე (დ. 5 ივნისი, 1980, თბილისი) — ქართველი მწერალი, სცენარისტი და ჟურნალისტი. არის რამდენიმე კინოსცენარის და პიესის ავტორი. გამოქვეყნებული აქვს რამდენიმე პროზაული კრებული და ერთი რომანი — „ისპაჰანის ბულბულები“. 2006 წლიდან ქართულ-ინგლისური ყოველთვიური უფასო ჟურნალის „ფოკუსის“ მთავარი რედაქტორი. თავის ესეებს და სტატიებს რეგულარულად აქვეყნებს ჟურნალ „ანაბეჭდში“. 2007–2008 წლებში იყო სამაუწყებლო კომპანია რუსთავი 2-ის ტელეგადაცემის, თოქ-შოუს — „ნანიკოს შოუს“ ერთ-ერთი პროდიუსერი. 2000: „ამარგი“ დოკუმენტური რომანი 2004: „ისპაჰანის ბულბულები“ 2008: „იაგუარების ტექნო“ 2000: „ერთსულად“ 2002: „პაიუში ფანტანები“ 2005: „Herself: მოთხრობები: Dedicated to Toma“ 2003: „მინუს 37 – ჩემი მხედველობა /დუმილი/ივლისი“ რეჟ. თამარ შავგულიძე 2003: „კლასობანა“ რეჟ. თამარ შავგულიძე 2003: „უსმინე შოპენს“ რეჟ. თორნიკე ბზიავა 2003: „კლასობანა“ რეჟ. თამარ შავგულიძე 2003: „მინუს 37 – ჩემი მხედველობა /დუმილი/ივლისი“ რეჟ. თამარ შავგულიძე 2009: „ჯაყოს ხიზნები“ რეჟ. დავით ჯანელიძე 2011: „მარილივით თეთრი“ რეჟ. ქეთევან (ქეთი) მაჭავარიანი ნესტან კვინიკაძე კინოფილმების ინტერნეტ-მონაცემთა ბაზაში ნესტან კვინიკაძე[მკვდარი ბმული] — ეროვნული ფილმოგრაფია
საამირო

საამირო — მუსლიმანურ ქვეყნებში სახელმწიფო ან სამფლობელო, რომელსაც ამირა მეთაურობს. არაბთა სახალიფოში საამიროს გამგებელს ხალიფა ნიშნავდა ან ამტკიცებდა. შემდგომ საამიროს უწოდებდნენ, როგორც დამოუკიდებელ, ისე ვასალურ სახელმწიფოებს: ნაჯდი, შამარი, ასირი, ახლანდელი სახელმწიფო არაბთა გაერთიანებული საამიროები და სხვა. ამა თუ იმ სახელმწიფოსათვის საამიროს წოდება პირობითია და განისაზღვრება ტრადიციით. საქართველოში არსებობდა არაბთა მიერ შექმნილი ადმინისტრაციულ-პოლიტიკური ერთეული — თბილისის საამირო. ქართული საბჭოთა ენციკლოპედია, ტ. 8, თბ., 1984. — გვ. 536.
საამური ენები

საამური ენები, საამების ენები, ლოპარული ენა — ურალური ოჯახის, ფინურ-უნგრული ჯგუფის ენა. გავრცელებულია მურმანსკის ოლქში (1900-მდე კაცი), ფინეთში (2000-მდე), შვედეთსა (7000-მდე) და ნორვეგიაში (20 000-მდე). საამების ენებში გამოიყოფა დიალექტების 2 ჯგუფი: აღმოსავლური და დასავლური, რომელთა ლექსიკა და გრამატიკული კატეგორიები ძირითადად ერთნაირია. ლექსიკაში გვხვდება სამოდიური, შვედური, ნორვეგიული, რუსული და განსაკუთრებით ფინური ენებიდან ნასესხები სიტყვები. დამწერლობა აქვთ XIX საუკუნიდან. აღმოსავლეთსაამური ენები კონტინენტის ინარი-საამური (300) კემი-საამური (მკვდარი) კოლტ-საამური (420) აკკალა-საამური (მკვდარი) კაინუ-საამური (მკვდარი) ნახევარკუნძულის კილდინ-საამური (500) ტერ-საამური (2–10) დასავლეთსაამური ენები სამხრეთ-დასავლური სამხრეთსაამური (600) Åsele dialect Jämtland dialect უმე-საამური (20) ჩრდილო-დასავლური Northwestern proper პიტე-საამური (20) ლულე-საამური (1,000–2,000) ჩრდილოსაამური (20,000) Torne Sami Finnmark Sami Sea Sami ქართული საბჭოთა ენციკლოპედია, ტ. 8, თბ., 1984. — გვ. 536. ↑ საქ. მეცნ. აკად. „რუსულ ქართული ლექსიკონი“, გამომც. „საბჭოთა საქართველო“, 1983, გვ. 664 ↑ Saami, Inari. ↑ Saami, Skolt. ↑ Saami, Kildin. ↑ Karpova, Lisa. (18 February 2010) The 5 Smallest Languages of the World. ↑ Saami, Ter. ↑ Saami, South. ↑ Saami, Ume. ↑ Saami, Pite. ↑ Saami, Lule. ↑ Saami, North.
ჰოლივუდის უცხოური პრესის ასოციაცია

ჰოლივუდის უცხოური პრესის ასოციაცია (ინგლ. Hollywood Foreign Press Association, HFPA) — ჟურნალისტთა და ფოტოგრაფთა არაკომერციული ორგანიზაცია, რომელიც აშუქებს ამერიკის გასართობი ინდუსტირიის მოვლენებს უცხოური საინფორმაციო გამოცემებისთვის (გაზეთები, ჟურნალები, ტელევიზია, რადიო). ასოციაცია აერთიანებს 90 წევრს 55 ქვეყნიდან. ორგანიზაცია დაარსდა 1943 წელს ლოს-ანჯელესში, უცხოელი ჟურნალისტების მიერ, რომლებსაც სურდათ, რომ აშშ-ის ბაზრის გარეთ კინოსიახლეების გავრცელების პროცესი ყოფილიყო უფრო ორგანიზებული. 1944 წლიდან სწორედ ჰოლივუდის უცხოური პრესის ასოციაცია ატარებს ოქროს გლობუსის ყოველწლიურ დაჯილდოებას ლოს-ანჯელესში, სადაც ავლენენ საუკეთესო კინოფილმებსა და ტელესერიალებს. ოფიციალური საიტი ჰოლივუდის უცხოური პრესის ასოციაცია — კინოფილმების ინტერნეტ მონაცემთა ბაზა (ინგლისური) ↑ Hollywood Foreign Press Association Elects Lorenzo Soria President. The Hollywood Reporter. ციტირების თარიღი: 20 იანვარი, 2016. ↑ What is the Hollywood Foreign Press Association?. Vox. ციტირების თარიღი: 23 იანვარი, 2016. ↑ „Hollywood Foreign Press Association“. Variety. ციტირების თარიღი: 20 იანვარი, 2016. შეამოწმეთ თარიღის პარამეტრი |accessdate=-ში (დახმარება) ↑ 4.0 4.1 Hess, Stephen. (1 January 2005) Through Their Eyes: Foreign Correspondents in the United States. Brookings Institution Press. ციტირების თარიღი: 31 ოქტომბერი, 2016. ↑ FindArticles.com - CBSi. ციტირების თარიღი: 31 ოქტომბერი, 2016. ↑ About the HFPA. Hollywood Foreign Press Association. დაარქივებულია ორიგინალიდან — 2017-07-20. ციტირების თარიღი: 2016-07-22. ↑ Caroline Framke. (2016-01-10) The Golden Globes and the controversial group ​that decides the awards, explained. Vox Media. ციტირების თარიღი: 2016-07-22.
ბეინი

ბეინი (ინგშ. Бейни) — სოფელი ინგუშეთის ჯეირახის რაიონის შემადგენლობაში. ბეინის სასოფლო დასახლების ადმინისტრაციული ცენტრი. ინგუშები „ბეინის“ უწოდებენ მოხევეებს. სოფელი მდებარეობს რაიონის ცენტრ ჯეირახიდან ჩრდილო-აღმოსავლეთით. უახლოესი სოფლებია: სამხრეთით - არმხი, სამხრეთ-აღმოსავლეთით - ლიაჟგი, სამხრეთ-დასავლეთით - ჯეირახი. სოფელი გაუკაცრიელდა 1944 წელს ინგუშების დეპორტაციაასთან დაკავშირებით. სოფელში მდებარეობს დაწყებითი სკოლა. Почтовые индексы и коды ОКАТО — село Бейни Джейрахского района Республики Ингушетия.[მკვდარი ბმული] ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 27.08.2018. ↑ Закон РИ от 23 февраля 2009 года № 5-РЗ «Об установлении границ муниципальных образований Республики Ингушетия и наделении их статусом сельского поселения, муниципального района и городского округа» დაარქივებული 2013-10-17 საიტზე Wayback Machine. ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ. ↑ МУЧ 'НАЧАЛЬНАЯ ШКОЛА С. БЕЙНИ' , 0607001580
ზოოქლორელა

ზოოქლორელა (ლათ. Zoochlorella) — ზოგიერთი ერთუჯრედიანი მწვანე წყალმცენარის (ქლორელა, კარტერია, პლევროკოკი) საერთო სახელწოდება. ცხოვრობენ უხერხემლო ცხოველების — ინფუზორიების, ღრუბლების და სხვა სხეულში. ზოოქლორელასა და ცხოველის ურთიერთდამოკიდებულება სიმბიოზურია: ცხოველი ფოტოსინთეზის პროცესში ზოოქლორელას მიერ გამომუშავებული ნახშირწყლებით სარგებლობს, ზოოქლორელა კი ცხოველის აზოტოვან ნივთიერებას და მის მიერ გამოყოფილ ნახშირორჟანგს იყენებს. ყანჩაველი ქ., ქართული საბჭოთა ენციკლოპედია, ტ. 4, თბ., 1979. — გვ. 537.
გული (ინგუშეთი)

გული (ინგშ. Хьули́) — სოფელი ინგუშეთის ჯეირახის რაიონის შემადგენლობაში. გულის სასოფლო დასახლების ადმინისტრაციული ცენტრი. სოფელი მდებარეობს რაიონის ცენტრ ჯეირახიდან სამხრეთ-აღმოსავლეთით. უახლოესი სოფლებია:აღმოსავლეთით - ლიაჟგი, სამხრეთ-დასავლეთით - ოლგეთი, ჩრდილო-დასავლეთით - ბეინი. 1830-იან წლებში მეფის არმიამ ბოლომდე დაანგრია სოფელი, რადგან ადგილობრივმა მაცხოვრებლებმა უარი განაცხადეს ქრიტიანობის მიღებაზე. ამ მიზეზის გამო არაა შემონახული საცხოვრებლები და თავდაცვითი ნაგებობები. სოფელში მდებარეობს დაწყებითი ზოგადსაგანმანათლებლო სკოლა. Почтовые индексы и коды ОКАТО — село Бейни Джейрахского района Республики Ингушетия.[მკვდარი ბმული] ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 27.08.2018. ↑ ОКАТО — Гулинская. დაარქივებულია ორიგინალიდან — 2016-03-05. ციტირების თარიღი: 2018-08-27. ↑ Гулинская сельский округ (сельсовет)* (Джейрахский район). დაარქივებულია ორიგინალიდან — 2015-11-26. ციტირების თარიღი: 2018-08-27. ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ. ↑ Волкова Н. Г. Этнонимы и племенные названия Северного Кавказа. Москва 1973. ↑ МОУ 'НОШ с.п. Гули' , 0607001615
ლიაჟგი

ლიაჟგი (რუს. Ляжги) — სოფელი ინგუშეთის ჯეირახის რაიონის შემადგენლობაში. ლიაჟგის სასოფლო დასახლების ადმინისტრაციული ცენტრი. სოფელი მდებარეობს რაიონის ცენტრ ჯეირახიდან სამხრეთ-აღმოსავლეთით, მდინარე არმხის ნაპირზე. უახლოესი სოფლებია: ჩრდილო-აღმოსავლეთით - გული, ჩრდილო-დასავლეთით - ბეინი, სამხრეთ-აღმოსავლეთით - ოლგეთი, აღმოსავლეთით - არმხი. სოფელში მდებარეობს დაწყებითი ზოგადსაგანმანათლებლო სკოლა. Почтовые индексы и коды ОКАТО — село Бейни Джейрахского района Республики Ингушетия.[მკვდარი ბმული] ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 27.08.2018. ↑ ОКАТО — Гулинская. დაარქივებულია ორიგინალიდან — 2016-03-05. ციტირების თარიღი: 2018-08-27. ↑ Гулинская сельский округ (сельсовет)* (Джейрахский район). დაარქივებულია ორიგინალიდან — 2015-11-26. ციტირების თარიღი: 2018-08-27. ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ. ↑ МУЧ 'НАЧАЛЬНАЯ ШКОЛА С. ЛЯЖГИ' , 0607001608
ოლგეთი

ოლგეთი (ინგშ. ОльгетIи) — სოფელი ინგუშეთის ჯეირახის რაიონის შემადგენლობაში. ოლგეთის სასოფლო დასახლების ადმინისტრაციული ცენტრი. სოფელი მდებარეობს რაიონის ცენტრ ჯეირახიდან სამხრეთ-აღმოსავლეთით, მდინარე არმხის ნაპირზე. უახლოესი სოფლებია: ჩრდილო-აღმოსავლეთით - გული, დასავლეთით - ლიაჟგი. სოფელში მდებარეობს საშუალო ზოგადსაგანმანათლებლო სკოლა. Почтовые индексы и коды ОКАТО — село Бейни Джейрахского района Республики Ингушетия.[მკვდარი ბმული] ↑ Численность населения Республики Ингушетия по состоянию на 01.01.2016г. в разрезе населенных пунктов.. დაარქივებულია ორიგინალიდან — 03.05.2017. ციტირების თარიღი: 27.08.2018. ↑ ОКАТО — Гулинская. დაარქივებულია ორიგინალიდან — 2016-03-05. ციტირების თარიღი: 2018-08-27. ↑ Гулинская сельский округ (сельсовет)* (Джейрахский район). დაარქივებულია ორიგინალიდან — 2015-11-26. ციტირების თარიღი: 2018-08-27. ↑ Карта Чечни и Ингушетии (rar) (не ранее 1995). დაარქივებულია ორიგინალიდან — 2012-02-18. ციტირების თარიღი: 2010-01-02. Объём 8 МБ. ↑ МОУ СОШ с.п. Ольгетти 88734-280434, 0607001598
ჩიკაგოს კინოკრიტიკოსთა ასოციაცია

ჩიკაგოს კინოკრიტიკოსთა ასოციაცია (ინგლ. Chicago Film Critics Association, აბრევიატურა CFCA) — ამერიკული კინოკრიტიკოსთა არაკომერციული ორგანიზაცია, რომლის ინტერესსაც წარმოადგენს მიმდინარე კინომოვლენების მიმოხილვა და რეცენზია. შტაბ-ბინა მდებარეობს ჩიკაგოში, ილინოისის შტატში. ჩიკაგოს კინოკრიტიკოსთა პირველი დაჯილდოების წარმატების შემდეგ, კინოკრიტიკოსების სიუ კინერისა და შერონ ლემერის მიერ 1990 წელს დაარსდა ჩიკაგოს კინოკრიტიკოსთა ასოციცაცია. ასოციაცია მოიცავს 60 წევრს, რომელთა შორის არის ისეთი ინტერნეტ და ბეჭვდითი გამოცემები როგორებიცაა „Ain't It Cool News“, „The A.V. Club“, „Chicago Sun-Times“, „Daily Herald“, „Consequence of Sound“, „Paste“ და eFilmCritic.com. 1989 წლიდან CFCA გასცემს ყოველწლიურ ჯილდოს, რომელიც ავლენს საუკეთესო ფილმებს სხვადასხვა კატეგორიაში. 2013 წლიდან ასოციაცია ყოველწლიურად ატარებს ჩიკაგოს კინოკრიტიკოსთა ფესტივალს, რომლის მიზანია ფართო აუდიტორიას გააცნოს რიგი მოკლე და სრულმეტრაჟიანი ფილმები. პირველი ფესტივალი ჩატარდა როუზმონტში, ილინოისში 2013 წლის 12 აპრილს. ჩიკაგოს კინოკრიტიკოსთა დაჯილდოება ყოველწლიურად ტარდება 1988 წლიდან: საუკეთესო მსახიობი კაცი საუკეთესო მსახიობი ქალი საუკეთესო ადაპტირებული სცენარი (2006–) საუკეთესო ანიმაციური ფილმი (2007–) საუკეთესო მხატვრული გაფორმება (2012–) საუკეთესო ოპერატურა (1990–93, 1995–) საუკეთესო რეჟისორი საუკეთესო დოკუმენტური ფილმი (2001–) საუკეთესო მონტაჟი (2012–) საუკეთესო ფილმი საუკეთესო უცხოენოვანი ფილმი საუკეთესო ორიგინალური მუსიკა (1993–) საუკეთესო ორიგინალური სცენარი (2006–) საუკეთესო მსახიობი კაცი მეორეხარისხოვან როლში საუკეთესო მსახიობი ქალი მეორეხარისხოვან როლში ყველაზე დამაიმედებელი კინორეჟისორი (2001–) ყველაზე დამაიმედებელი შემსრულებელი (2001–) ოფიციალური საიტი ჩიკაგოს კინოკრიტიკოსთა ასოციაციის დაჯილდოება — IMDb ↑ 1.0 1.1 Gire, Dann (12 ნოემბერი, 2007). „7 Chicago Film Critics award nominations for 'Clayton'“. Daily Herald. დაარქივებულია ორიგინალიდან — 25 დეკემბერი, 2014. ციტირების თარიღი: 20 ივლისი, 2015. შეამოწმეთ თარიღის პარამეტრი |accessdate=, |date=, და |archivedate=-ში (დახმარება) ↑ Dickerson, Justin. (20 დეკემბერი, 2004) Chi crix look 'Sideways' for 2004 best pic award. Variety. ციტირების თარიღი: 20 ივლისი, 2015. ↑ Chicago Film Critics Association Members (2014–15). Chicago Film Critics Association. დაარქივებულია ორიგინალიდან — 2015-06-28. ციტირების თარიღი: 20 ივლისი, 2015. ↑ Sims, Amanda. (3 აპრილი, 2013) What You'll See at the First Chicago Film Critics Association Festival. Chicago. დაარქივებულია ორიგინალიდან — 2015-07-22. ციტირების თარიღი: 20 ივლისი, 2015.